Ezek az iskolák fejlesztik a legjobban a diákokat
Közzétették a kiemelkedő teljesítményű iskolák listáját, amely azt mutatja, hol ellensúlyozzák legjobban a tanulók hátrányos helyzetét, illetve gondozzák legeredményesebben a tehetségeket.
Az Oktatási Hivatal 2015 óta közli azoknak az iskoláknak a listáját, ahol az átlagosnál nagyobb a pedagógiai munka fejlesztő, illetve hátránykiegyenlítő hatása. Nemrégiben mi is beszámoltunk a korábbi listáról, ám most megjelentek a 2016/2017-es tanévre vonatkozó adatok.

Ez nem egy tanulmányi eredményen alapuló, szokványos rangsor, hanem azt mutatja, melyek azok az intézmények, amelyek a legeredményesebben ellensúlyozzák a tanulók hátrányos helyzetét, illetve jól gondozzák a tehetségeket.

Ez abból derül ki, hogy a tanulók jobb eredményeket érnek el, mint ami a családi hátterük alapján várható lenne.

Az Eduline számolt be a friss listáról, amelyen budapesti, valamint vidéki nagyobb és kisebb települések iskolái, állami és egyházi intézmények, valamint egyetemi gyakorlóiskolák is szerepelnek.

A különféle rangsorokban száznál is több intézmény szerepel, érdemes a listát az Oktatási Hivatal oldalán átböngészni. Az alábbi két listában azokat az iskolákat soroljuk fel, amelyek az elmúlt 5 évben 5-ször teljesítették a hátránykiegyenlítő feltételt.

Hátránykiegyenlítés, 8. évfolyam, matematika

-   Lakiteleki Eötvös Loránd Általános Iskola és Alapfokú Művészeti Iskola (Lakitelek)
-   Tolcsvai Általános Iskola (Tolcsva)
-   Újpesti Bene Ferenc Általános Iskola (Budapest)
-   Városközponti Általános Iskola Jókai Mór Általános Iskolája (Pécs)

Hátránykiegyenlítés, 8. évfolyam, szövegértés

-   Budapest XIII. kerületi Hunyadi Mátyás Általános Iskola (Budapest)
-   Dr. Kozma Pál Általános Iskola (Gyulaháza)
-   Ibrányi Árpád Fejedelem Általános Iskola Paszabi Turi Sándor Tagintézménye (Paszab)
-   Mosonszentmiklósi Széchenyi István Általános Iskola és Alapfokú Művészeti Iskola (Mosonszentmiklós)
-   Városközponti Általános Iskola Jókai Mór Általános Iskolája (Pécs)

A teljes lista az Oktatási Hivatal oldalán érhető el.
iskola lista fejlesztés hátrányos helyzetű gyerekek